Karin albashi zai iya jawo rikici a Najeriya - Wani jigo a jam'iyyar APC ▷ Legit.ng
Karin albashi zai iya jawo rikici a Najeriya - Wani jigo a jam'iyyar APC
29 days ago 2734 views by Jamil Usman
Wani jigo a jam'iyyar APC ya ce karin albashi da shugaban kasa Muhammadu Buhari ya sanya hannu a kai ranar Alhamis dinnan da ta gabata zai iya barin baya da kura, domin kuwa karin albashin zai iya kawo rikici da a kasar nan
Tsohon ministan watsa labarai, kuma jigo a jam'iyyar APC, Prince Tony Momoh, ya yi gargadin cewa sabon karin albashi da aka yi na N30,000, wanda shugaban kasa Muhammadu Buhari ya sanyawa hannu domin ya zama dokar kasa a ranar 18 ga watan Afrilu, na iya haifar da rikici a kasar nan.
A cewar Momoh wanda ya yi jawabi a Abuja a lokacin da ya ke ganawa da manema labarai, lokacin da ake bikin murnar cikar shi shekaru 80 a duniya, da kuma murnar cikar shi shekaru 50 da yin aure a jiya 19 ga watan Afrilun nan, ya ce bai ga amfanin murna da mutane ke yi ba, tunda da yawa daga cikin gwamnoni ana binsu bashin albashin N18,000, saboda haka bai tunanin wanda ake binshi bashin N18,000 zai iya biyan N30,000 ba.
"A nawa hasashen karin albashin nan zai iya haifar da rikici a kasar nan saboda da yawa daga cikin gwamnonin da su ke biyan N7,500 kafin a mai da shi N18,000 har yanzu ba su iya biyan N18,000. Kuma sun riga sun fada cewar baza su iya biya ba. Kuma hakan zai iya jawowa ma'aikata su tafi yajin aiki. Da hakan ta faru kuma shikenan kasar nan ta shiga cikin matsala.
"Albashin N30,000 ba wai albashin da mutum zai ta faman ci bane har karshen rayuwarshi. Mene ne yawan ma'aikatan Najeriya da ke da damar samun albashin N30,000? Menene yawan ma'aikatan gwamnati idan aka kwatanta da yawan mutanen Najeriya?" In ji Momoh.
A ranar Alhamis dinnan ne da ta gabata dai shugaban kasa Muhammadu Buhari ya sanya hannu a dokar karawa ma'aikata albashi a kasar nan daga N18,000 zuwa N30,000.
Muhammadu Buhari NewsHausa NewsTsaron LafiyaAlbashiAlbashin Ma'aikata
Richest black woman in the world School of nursing in Nigeria Nigeria Navy salary TBC to BTC DSS
10 minutes ago 224 views
Kuma dai: 'Yan bindiga sun yi wa mutane 16 kisan wulakanci a wani kauye a Zamfara